Siniša Mihajlović

Siniša Mihajlović (1969–2022) var en serbisk fotballspiller og fotballtrener.

Mihajlović spilte 63 kamper og scoret 9 mål for s og s landslag. Han spilte i VM 1998 og EM 2000. Han regnes som en av tidenes fremste frisparkskyttere.

På klubbnivå startet Mihajlović karrieren i Jugoslavia, der han spilte for NK Borovo (1986–1988), FK Vojvodina (1988–1991) og Røde stjerne Beograd (1991–1992). Hans kanskje største klubbtriumf er seieren i europacupen i sesongen 1990/91 med Røde Sterjen Beograd. I semifinalen mot Bayern München, i Beograd, scoret Mihajlović et typisk frisparkmål. I finalen slo Røde Stjerne den franske klubben Olympique Marseille på straffespark etter at det stod 0-0 etter full tid. Mihajlović var blant straffeskytterne som scoret.

I 1992 dro Mihajlović til Italia for å spille for AS Roma. Han spilte to sesonger i Roma, der klubben kom på tiende- og syvendeplass i Serie A. I 1994 gikk han til Sampdoria. Han ble der i fire sesonger, og i dette tidsrommet lå Sampdoria stort sett midt på tabellen. De hadde større suksess i de europeiske klubbturneringene, og nådde blant annet semifinalen i cupvinnercupen i 1995, der de ble slått ut av Arsenal FC. I juni 1998 spilte Mihajlović for Jugoslavia under VM 1998, der han spilte alle landets kamper i turneringen. Han scoret et mål mot , og lagde selvmål mot .

Sommeren 1998 gikk Mihajlović til SS Lazio, der Sven-Göran Eriksson var manager. Han vant sitt første italienske trofé i 1998, da Lazio slo Juventus FC i Supercoppa Italiana. Med Lazio nådde Mihajlović finalen i cupvinnercupen 1999, og vant den siste cupvinnercupen som ble arrangert, ved å slå RCD Mallorca 2-1 i finalen. Med 26 kamper og sju mål i Serie A-sesongen 1999/2000, var Mihajlović en viktig del av laget som vant det andre Serie A-mesterskapet i klubbens historie.

Mihajlović ble igjen tatt ut til å representere Jugoslavia under EM 2000. I Jugoslavias første kamp i turneringen, mot , ble han utvist. Han stod over en kamp, og spilte Jugoslavias to siste kamper.

Sommeren 2004 gikk Mihajlović på fri transfer til Internazionale. 9. april 2006, i en bortekamp mot Ascoli Calcio 1898, scoret  Mihajlović sitt 27. frisparkmål i Serie A, flere enn noen annen spiller har gjort. Mihajlović la opp etter sesongen 2005/06.

 Fotnoter 

 Referanser 

 Eksterne lenker 


Kategori:Serbiske fotballspillere
Kategori:Serbiske fotballtrenere
Kategori:Spillere i Fotball-VM 1998
Kategori:Spillere i Fotball-EM 2000
Kategori:Fotballspillere for FK Vojvodina
Kategori:Fotballspillere for AS Roma
Kategori:Fotballspillere for UC Sampdoria
Kategori:Fotballspillere for SS Lazio
Kategori:Fotballspillere for Røde stjerne Beograd
Kategori:Fotballspillere for FC Internazionale Milano
Kategori:Fotballtrenere for Bologna FC
Kategori:Fotballtrenere for Calcio Catania
Kategori:Fotballtrenere for ACF Fiorentina
Kategori:Fotballtrenere for UC Sampdoria
Kategori:Fotballtrenere for AC Milan
Kategori:Fotballtrenere for Torino FC
Kategori:Fotballtrenere for Sporting Lisboa
Kategori:Trenere for Serbias herrelandslag i fotball
Kategori:Personer fra Vukovar